ราคาหุ้นตามตลาดต่างๆ ในเอเชียเพิ่มสูงขึ้นมากในปีที่แล้ว
ราคาหุ้นตามตลาดต่างๆ ในเอเชียเพิ่มสูงขึ้นมากในปีที่แล้ว เพราะมีเงินกองทุนแสวงหาผลตอบแทนคุ้มค่า หลั่งไหลเข้าไปมาก นักวิเคราะห์กล่าวเตือน
ตั้งแต่ต้นปีมานี้ดัชนีราคาหุ้นในเอเชียลดลงอย่างเห็นได้ชัด หั่งเส็งลดลงแล้ว 7 เปอร์เซนต์นิเคอิและเซี่ยงไฮ้ลงลง 6 เปอร์เซนต์เท่าๆ กัน ในปีที่แล้วหลังจากที่ดัชนีราคาหุ้นตามตลาดเหล่านี้ลดลงไป ปลายปี 2008 แต่ในปี 2009ราคาหุ้นเพิ่มสูงขึ้น เพราะมีเงินกองทุนหลั่งไหลเข้าไปตามตลาดหุ้น ในเอเชียเฉพาะหั่งเส็งนั้นเพิ่มขึ้นรวมทั้งหมด 45 เปอร์เซนต์ แต่คุณแกรี่ แอเวนส์ หัวหน้าฝ่ายยุทธวิธีของธนาคารHSBC เตือนว่าปีนี้จะไม่เหมือนปีที่แล้ว เขาบอกว่า ที่ราคาหุ้นสูงขึ้นในปี 2009ก็เพราะคาดกันว่าเศรษฐกิจปี 2010 จะดีขึ้น ซึ่งชี้ให้เห็นว่าตลาดหุ้นเคลื่อนไหวล่วงหน้าการเติบโตของระบบเศรษฐกิจ ปัจจัยที่ทำให้คาดคะเนกันได้อย่างนั้นก็คือการใช้จ่ายเพื่อกระตุ้นเศรษฐกิจ หรือ Stimulus Packageของรัฐบาลทั่วทั้งภูมิภาค เพื่อผ่อนคลายภาวะเศรษฐกิจถดถอยประกอบกับดอกเบี้ยราคาต่ำ และเงินจากต่างประเทศที่หลั่งไหลเข้าเอเชียแต่ขณะนี้การใช้จ่ายของรัฐบาลเริ่มชะลอตัวลง เพราะธนาคารกลางของประเทศ ต่างพากันเข้มงวดกวดขันมากขึ้นกับการให้เงินกู้ และการเพิ่มอัตราดอกเบี้ย ผู้เชี่ยวชาญการเงินให้ความเห็นด้วยว่านักลงทุนอาจโยกย้ายเงินออกจากหุ้น ไปซื้อหลักทรัพย์อื่นๆ แทนที่ทั้งหมดนี้อาจทำให้ราคาหุ้นอ่อนไหวมากขึ้น และส่วนใหญ่ความอ่อนไหวที่ว่านี้จะแสดงให้เห็นในช่วงการขึ้นอัตราดอกเบี้ยรอบแรก รับฟังรายละเอียดเพิ่มเติมจากคุณนิตยามาพึ่งพงศ์